# Pasqual Godes i Terrats

Pasqual Godes i Terrats (Barcelona, 13 de desembre de 1898 – Barcelona, 19 d'agost de 1944) va ser director d'orquestra i compositor.

## Biografia

Pasqual Pere Godes i Terrats fou fill de Pau Godes i Cavalleria, de Barcelona, i d'Anna Tarrats i Bertran, d'Igualada. Va iniciar els seus estudis musicals ja de ben petit, a l'escolania de l'església del Pi de Barcelona i a la de Montserrat, i els continuà amb el músic i compositor Enric Morera. Va ser professor de fagot i piano a l'Escola Municipal de Música de Barcelona, antecessor de l'actual Conservatori Superior Municipal de Música. També es va guanyar la vida com a pianista acompanyant pel·lícules de cine mut, en el cinema Bohemia de Barcelona. Va fer de director d'orquestres de teatre musical i, a mitjans dels anys 30, intervingué en moltes gravacions de discos de pedra de la Casa Odeón acompanyant els cantants (Marcos Redondo, Conchita Piquer, Conxita Supervia i altres) amb formacions com la Banda Odeón, l'Orquesta Crazy Boys, l'Orquesta Pascual Godes o el Sexteto de Hot.
Compongué música de revista per a cantants com Maria Conesa, Teresita Pons, Laura Pinillos, i sarsuela, amb èxits com Amor y melodía, La ventera de Ansó, coescrita amb Rafael Martínez Valls i La taquillera del cinema amb lletra de Gastó A. Màntua (Gastó Alonso i Manaut) i música de Pasqual Godes i del Mestre Demon (Llorenç Torres Nin). Com a compositor de cinema, intervingué entre 1935 i 1944 en diverses pel·lícules, tant com a compositor únic d'un film o amb cançons soltes en pel·lícules amb música d'altri.

## Filmografia

* Abajo los hombres (1935), de Josep Maria Castellví, direcció musical de Valentín R. González, amb músiques d'Antoni Matas, Martín Lizcano de la Rosa, Pasqual Godes i altres
* Incertidumbre (1935), de Joan Parellada i Isidre Socias, música de Pasqual Godes i Antoni Matas
* La Farándula (1936), d'Antoni Momplet, amb música de Josep Forns, però amb números musicals de Pasqual Godes, Pablo Luna, Francisco Alonso i Rafael Martínez Valls
* Nosotros somos así (1936), de Valentín Rodríguez González, direcció musical de Jaume Mestres, inclou la cançó ¡Soy de Jauja!, de Pasqual Godes amb lletra de Belisario (=Valentín R. González)
* Usted tiene ojos de mujer fatal (1936), de Joan Parellada, música de Pasqual Godes i Julio Murillo
* La linda Beatriz (1939), de Josep Maria Castellví
* Julieta y Romeo (1940), de Josep Maria Castellví, música de Pasqual Godes i Ramon Ferrés
* La doncella de la duquesa (1941), de Gonçal Delgràs
* La madre guapa (1941), de Fèlix de Pomés
* Pilar Guerra (1941), de Fèlix de Pomés
* La doncella de la duquesa (1941), de Gonçal Delgràs
* El sobre lacrado (1941), de Francesc Gargallo

## Obres

* Dame el remo, barquillera (1940), vals de Demon (Llorenç Torres i Nin) i Pasqual Godes
* Doña Pancha (1940), schotisch
* Filigrana: vals de flautines (1940), de Demon i Pasqual Godes
* Malagueña: pasodoble (1930)
* La ventera de Ansó. Intermedio (1929), coescrita amb Rafael Martínez Valls, arranjada per a quintet de corda i piano
* Yo quise a una colombiana

### Cançons

Amb lletra d'Enrique Nieto de Molina La Indiana (1927), Lenguaje del fox (1919), Más que guapa, ¡fea...fea...! (1919), Mi enemigo (1925), La pebeta: tango-milonga (1925), Trova galante (1927), Violett: fox-trot (1919), coescrita amb Joan Costa, Ya no la quiero, tango (1925)
* A la mujer española (1932), pas-doble coescrit amb Felipe Ferrer de Oraá
* Bésame: habanera
* Cançó de l'estrella, amb lletra de Jacint Verdaguer, per a veu i piano
* Cuento de Navidad (1951) nadala amb lletra de Fidel Prado
* Es una dama de honor (1941), fox-trot de Pascual Godes i Demon
* Esta noche en un portal (1951), nadala amb lletra de Fidel Prado
* Humorismos pascuales (1930), nadala amb lletra de Roquete
* Mickey músico (1933), fox-trot amb lletra de Manuel Salina
* Porque me besó (1932), amb lletra de G.Alcázar (Gerard Coll i Jarque)
* Si supieras, estudiante (1941), fox amb música de Pascual Godes i Demon, lletra de J.de Ávila (Julio Cabello Esparza)
* Vaya cuento!: chotis (1930), lletra de Brauli Solsona
* Villancicos cómicos (1930), lletra de Roquete
També va posar lletra a la cançó Después de la campaña (ca. 1920), de Joan Viladomat i Massanas

### Música per a l'escena

* Amor y melodía, sarsuela en dos actes amb música dels mestres Demón i Pasqual Godes, lletra de J.de Ávila
* La Gloriosa (1934)
* L'Hereu Riera
* Mate al Diablo
* La taquillera del cinema: sainete en dos actos (1931), música del mestre Demon i Pascual Godes, lletra de Gastó A. Màntua
* El 13.000, amb més de mil representacions al teatre Victòria de Barcelona
* La ventera de Ansó (ca. 1929), coescrita amb Rafael Martínez Valls

### Sardanes

* Anant i venint pel bosc
* Dolços murmuris
* El que et diria (<1931)
* Enjogassada
* La Font del Gat
* El gegant enamorat
* Jesús
* Matí de festa
* Modesta
* Tertúlia d'amics

## Notes

* 1 2 Registre de Naixements de l'Ajuntament de Barcelona, any 1898, número de registre 10962. El segon cognom apareix a la inscripció del naixement com a Tarrats.
* ↑ «Barcelona Teatral, semanario de espectáculos, núm. 184, p. 2.», 24-08-1944. [Consulta: 12 desembre 2020].
* ↑ Maria Conesa (Vinaròs, 18 de desembre del 1892 - Ciutat de Mèxic, 4 de setembre del 1892) va ser cantant lleugera (Biografia Arxivat 2007-09-27 a Wayback Machine.)
* ↑ Filmografia
* ↑ «Història de la pel·lícula». Arxivat de l'original el 2006-11-18. [Consulta: 8 novembre 2006].
* ↑ Enrique Nieto de Molina (Manila, 10 de juliol del 1888 – Barcelona, 21 de març del 1969), va ser periodista, poeta, escriptor i autor de lletres de cuplets i sarsueles i altres obres per a l'escena (Biografia Arxivat 2006-11-25 a Wayback Machine.)
* ↑ (1882-1942)

## Bibliografia

* Jesús Mestre i Godes Un nen de Sarrià. Memòries d'infància (1931-1936) Barcelona: Edicions 62, 2000

## Enllaços externs

* Plana web de l'IMDB
* Llista de les sardanes de Pasqual Godes
* ↑ Nebot de Pasqual Godes